**FELHÍVÁS**

**Zalaszentgrót Város Önkormányzata tájékoztatja a Tisztelt Lakosságot, a város vallási közösségeit, civil és gazdálkodó szervezeteit, egyesületeit és szakmai érdekképviseleteket, hogy a** Képviselő-testületa **1/2020. (I.30.) számú határozata értelmében a településrendezési eszközök - ezen belül a helyi építési szabályzat és szabályozási terv, településszerkezeti terv-, valamint Zalaszentgrót Város településképének védelméről szóló önkormányzati rendelet** felülvizsgálatát elindítja**, melynek** a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 37. § szerinti **előzetes tájékoztatási szakasza elindult.**

**A helyi építési szabályzatról szóló 24/2014. (IX. 12.) önkormányzati rendelet felülvizsgálatának szükségességét indokolja:**

1. Aranyod városrészben az Aranyodi út szabályozásának módosítása a tervezett kerékpárút szakági terveinek figyelembe vételével.
2. A településrendezési tervek alaptérképének cseréje, valamint az ebből következő szerkezeti és szabályozási elemeket érintő módosítások vizsgálata, valamint a változások átvezetése.
3. A Katalin lakótelep környezetében új garázsok építése érdekében a terület-felhasználás és övezethatár, továbbá a Nádas-patak környezetében a terület-felhasználás módosítása a terület tényleges állapotának megfelelően.
4. A város belterületétől keletre elhelyezkedő hulladékudvar számára önálló telken különleges övezet kialakítása.
5. A Szentpéteri utca és a vasút közötti lakóterülettől északra elhelyezkedő gazdasági és közlekedési területek terület-felhasználásának és szabályozásának módosítása a következő programmal:

* A Szentpéteri és a Béke utcákat összekötő Berényi utcától északra működő mezőgazdasági vállalkozás megközelítése a lakóterület belső utcáinak érintése nélkül, a Szentpéteri utcáról biztosítható legyen
* Az előző pont szerinti mezőgazdasági vállalkozás meglévő gazdasági épületének megközelíthetősége és a teherforgalom bonyolítása a vállalkozás területén valósulhasson meg
* A területet kelet-nyugati irányba átszelő árok területe a valós állapotnak megfelelően vízrendezési területként kerüljön szabályozásra, és legyen lehetőség az árokként nem használt területek más célú hasznosítására
* Legyen lehetőség az előzőekben említett 1387/3 hrsz.-ú ároktól északra lévő gazdasági terület felosztására a terület úttal történő feltárásával csökkentve vagy megszüntetve a telken belüli kötelező fásítás korlátozását

1. Vizsgálni és módosítani szükséges a Batthyány Lajos utcától délre, a Zala folyó és a Malom csatorna közötti területen a hatályos terv szerinti beépítésre szánt területek, közlekedési területek, az ökológiai folyosó területe és a Natura 2000 természeti védettség ellentmondásait, egyeztetve a Balaton-felvidéki Nemzeti Park Igazgatóságával. A vizsgálat és módosítás célja, hogy a fennálló ellentmondást feloldja, valamint tegye lehetővé a területen további fejlesztések, illetve gépjármű parkoló elhelyezését.
2. Vizsgálni és módosítani szükséges az Aranyodi városrésztől délre lévő Felső-csáfordi hegy keleti domboldalán a jelenleg MK övezetbe tartozó kertes mezőgazdasági területen a lakóépületekkel beépített nagyméretű telkek szabályozását annak érdekében, hogy a már kialakult fejlesztések szerint a domboldal tovább fejlődhessen.

Zalaszentgrót Város településképének védelméről szóló 21/2017. (XII.15.) önkormányzati rendelet **vonatkozásában** vizsgálni szükséges**:**

1. a településképi szempontból meghatározó területekre vonatkozó előírások életszerűségét és betarthatóságát,
2. a településképi bejelentési eljárás, valamint a főépítészi konzultáció kötelezettségének és módjának szabályait,
3. a helyi építészeti értékvédelemmel kapcsolatos rendelkezéseket,
4. továbbá az egyes építmények védelmét.

A tervmódosítással kapcsolatosan lakossági fórum megtartására kerül sor

**2020. március 23-án 15 órakor a Városháza Deák Ferenc tanácstermében**,

amelyre ezúton minden érintett partnert meghívok.

Tájékoztatok minden érintettet, hogy írásos észrevételeiket 2020. április 01-ig, a Zalaszentgróti Közös Önkormányzati Hivatal Műszaki Osztályának címezve tehetik meg a **Zalaszentgróti Közös Önkormányzati Hivatal, 8790 Zalaszentgrót Dózsa György u.1.** levélcímére, illetve a **titkarsag@zalaszentgrot.hu** elektronikus levélcímére történő megküldéssel.

A tervezett felülvizsgálattal kapcsolatban további információ a Zalaszentgróti Közös Önkormányzati Hivatal Műszaki Osztályán kérhető.

Baracskai József polgármester